Johan Martin Quist

Johan Martin Quist (ev. Qvist) (født 3. september 1755, død  25. april 1818) var en dansk  arkitekt som har satt et sterkt preg på  Københavns utseende. Sammen med bl.a. Andreas Hallander er Quists bygninger i Middelalderbyen den dag i dag med på å dokumentere bildet av gullalderens bykjerne med sine klassisistiske borgerhus.

Quist var elev av professor C.F. Harsdorff på Kunstakademiet og dette skulle være med på å forme hans senere arbeider. Han var med på å bygge opp København etter brannen i 1795 på en svært effektiv måte. Han var en av de første som begynte å kjøpe opp en tomt, bygge på den og videreselge tomten med bygningen. Dette var en innbringende forretning. 

Quist var en del av en sammensveiset gruppe personer som hadde vært elever sammen ved Akademiet og som sammen med Harsdorff preget det offentlige byrommet i København. De samarbeidet om flere prosjekter. Privat samlet de seg i losjer, var med i brannkorpset, giftet seg med hverandres døtre og enker og bar hverandres barn til dåpen.

Verk – utvalg 
 Lysteiendommen Lykkens Prøve, Vesterbrogade 63 (1790–91) Revet i 1881
 Amaliegade 43 (1790–93) sammen med Andreas Hallander
  Ved Stranden 14 / (1792–93), Gustmeyers Gaard
 Amagertorv 13/Læderstræde 14 (1798)
 Flere hus i Kronprinsessegade

Referanser

Eksterne lenker 
 

Danske arkitekter
Alumni fra Det Kongelige Danske Kunstakademi
Den danske gullalder
Personer fra København